hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
2020 թվականի 44-օրյա պատերազմից մեկ ու կես տարի անց անհայտ է հազարավոր զինծառայղների զոհվելու հանգամանքերը: Այս անորոշության ֆոնին զինվորների ծնողներն են փորձում տեղեկություններ հավաքել, թե իրենց որդիներն ինչ հանգամանքերում են զոհվել: forrights.am-ը մարտի 3-ին անդրադարձել էր Առնոլդ Հովսեփյանի զոհվելու հանգամանքներին: Նրա հայրը մեզ հետ զրույցում հայտնել էր, որ որդին մարտերին մասնակցել է Ջեբրայիլի Անանուն կոչվող բարձրունքում, հրամանատարը լքել է նրան ու ծառայակիցներին, հայտնվել են շրջափակման մեջ և զոհվել:
Մեր հրապարակումից հետո forrights.am-ի հետ կապ է հաստատել 44-օրյա պատերազմ զոհված Կարեն Անոտնյանի հայրը՝ Բենիկ Անտոնյանը և նշել, որ որդին ևս եղել Անանուն բարձրունքում:
Անանուն բարձրունքում կռված տղաների ծնողները նշում են, որ հոկտեմբերի երեքի լուսաբացին թուրքական հատուկ ջոկատայիններին հաջողվել է ներթափանցել բարձրունք և ունենալով ուժային առավելություն՝ մահացու հրազենային վիրավորում հասցրել հայ զինվորներին: Այս տեղեկությունները զինծառայողների ծնողներին փոխանցել է Անանուն բարձրունքում ողջ մնացած տղաներից մեկը, որը գերեվարվել, ապա հայրենադարձվել է Հայաստան:
Բենիկ Անտոնյանը նշում է՝ գերությունից վերադարձած զինծառայողը կաշկանդված է: Նրան վախեցնում են լեյտենանդի հետ ենթադրյալ փախուստի դիմած սերժանտները:
«Լեյտենանդի հետ փախած սերժանտները գերությունից վերադարձած տղային գնացել հիվանդանոցում վախեցրել էին, ասել էին՝ տղերքը մահացել են, խի ես լեյտենանդի վրա գրում: Մեզ մոտ անպատասխան է մնում հարցը, որ իրենք գնում էին, խի էին ռացիան տանում: Եթե երեխաների մոտ ռացիա լիներ՝ նահանջ կտային»,-ասում է հայրը:
Բենիկ Անտոնյանին և Անանուն բարձրունքում զոհված մյուս տղաների ծնողներին վերջերս վրդովվեցրել էր այն հանգամանքը, որ նշյալ լեյտենանդի մասին Պաշտպանության նախարարության «Զինուժ» հեռուստածրագիրը ռեպորտաժ էր պատրաստել՝ նրան ներկայացնելով որպես հերոս ու հեռարձակել Առաջին ալիքով:
«Այսօր այդ լեյտենանդն աշխատում է, այսօր այդ լեյտենանդին «Զինուժը» նկարում է,  ուզում են հերոս դարձնեն: Իրականում մեր էրեխեքն են հերոս, իրենց զենքերը պրծել է, չեն փախել, գնացել թուրքերի զենքերն են վերցրել, որ էլի կռիվ անեն: Այս ամենը մեզ գերությունից վերադարձած զինվորն է պատմել, որն իրենց հետ է եղել: Մենք գնացինք Հ1-ով, Պն-ով խառնեցինք իրար նոր այդ ռեպորտաժը հանեցին»,- ասում է նա:
Կարեն Անտոնյանը Չարենցավանից էր՝ ժամկետային զինծառայող: Հայրն ասում է, որ կես տարի ծառայել է Գյումրիում, ապա կրտսեր սերժանտի կոչում ստացել ու տեղափոխվել Արցախ: Պատերազմից մի քանի օր առաջ՝ սերժանտի կոչման է արժանացել, սակայն, նոր կոչումը չի հասցրել ստանալ՝ պատերազմ է սկսվել:
«Սեպտեմբերի 24-ին իջել է դիրքերից, բայց 25-ին էլ հանել են դիրքեր ու պատերազմը սկսվել է: Տղես այդպես էլ սերժանտի կոչումը չստացավ, բայց թղթերը որ մեզ տվեցին՝ նշված էր սերժանտ»,- ասաց հայրը:
Պատերազմը սկսվելուց հետո ընտանիքը Կարենի հետ առաջին և վերջին անգամ խոսել են սեպտեմբերի 29-ին: Դրանից հետո կապ չի եղել, Կարենը զոհվել է հոկտեմբերի 3-ին: ԴՆԹ-ով նրա  մահը հաստատվել է 2021 թվականի  մարտի 8-ին:
Հ.Գ. թեմայի վերաբերյալ առաջիկայում կներկայացնենք նաև Անանուն բարձրունքում զոհված զինծառայողների հարազատների և ողջ մնացած զինծառայողների տեսակետները:
Նախորդ նյութըՌուսաստանն այլևս չի պատրաստվում մասնակցություն ունենալ Եվրոպայի խորհրդին
Հաջորդ նյութըԿառավարությունը երկամսյա վարժական հավաքներ հայտարարեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի կամ պատժի կանխարգելման եվրոպական կոմիտեի գործադիր քարտուղարի հետ
ՀՀ ԱԳՆ-ն հանդես է եկել հայտարարությամբ.
Գլխավոր դատախազությունը Facebook սոցցանցում գործարկել է պաշտոնական էջ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Դատավոր Բորիս Բախշյանն արդարացվեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի...
Edit with Live CSS
Write CSS OR LESS and hit save. CTRL + SPACE for auto-complete.